**KUUENDA KOOSSEISU**

**MÄÄRUS**

Haapsalu, 21. juuni 2012 nr

Eelnõu

Toidukulu maksumuse kehtestamine

Haapsalu linna üldhariduskoolides

Määrus kehtestatakse kohaliku omavalitsuse korralduse seaduse § 6 lg 3 p 2 ja Haapsalu põhimääruse § 4 lg 3 alusel.

§ 1. Kehtestada Haapsalu linna üldhariduskoolides koolilõuna ja pikapäevarühma toidukorra maksumuse ülemiseks piiriks 1,48 eurot õpilase kohta.

§ 2. Kehtestada pikapäevarühma toitlustamisel õpilase omaosaluse suuruseks 50% pikapäevarühma toidukorra maksumusest.

§ 3. Tunnistada kehtetuks Haapsalu Linnavolikogu 30. jaanuari 2009 määrus nr 75.

§ 4. Määrus jõustub 01. augustil 2012.

Jaanus Karilaid

Volikogu esimees

SELETUSKIRI

Eelnõule „Toidukulu maksumuse kehtestamine Haapsalu linna üldhariduskoolides“

Haapsalu linna üldhariduskoolides kehtestati koolilõuna ja pikapäevarühma toidukorra maksumus 30. jaanuaril 2009 aastal, milleks oli 20 krooni ehk 1,28 eurot.

Koolilõuna maksumusest riigipoolne toetus põhikooli osas on 2012. aastal 78 eurosenti ja lapsevanema omaosalus 50 eurosenti.

Pikapäevarühma toidukorra maksumusest tasub lapsevanem 50% ehk 64 eurosenti ja teise 50% on kaetud linnaeelarve vahenditest.

Arvestades, et muutus on 30% kallinemise suunas 2010nda ja 2012 aasta hinnavõrdluses, tuleks tõsta koolilõuna ja pikapäevarühma toidukorra maksumust 20 eurosendi võrra. Hinnatõusu muutus toob kaasa lapsevanema omaosaluse tõusu 20 eurosendi võrra koolilõuna osas ja 10 eurosendilise pikapäevarühma toidukorra osas.

Linna eelarvest tulev toetus pikapäevarühma toidukorra toetuseks tõuseb 10 eurosendi võrra ühelt toidukorralt.

Linnavalitsus teeb ettepaneku eelnõu määrusena vastu võtta.

Andreas Rahuvarm, aselinnapea

08.06.2012